สวัสดีค่ะ ฉันมาที่นี่เพื่อเล่าให้คุณฟังถึงความสำคัญ
ของการยกย่อง การชื่่นชม และ การขอบคุณ
และการมีสิ่งเหล่านี้อย่างชัดเจนและจริงใจ
สิ่งที่ทำให้ฉันสนใจในเรื่องนี้ ก็คือ
ฉันสังเกตตัวเองในช่วงที่ฉันกำลังเติบโต
และจนกระทั่งเมื่อสองสามปีที่ผ่านมา
ว่าฉันอยากจะพูดขอบคุณใครซักคน
ฉันอยากจะเอ่ยคำชื่นชมผู้คน
ฉันอยากจะซึมซับความชื่นชมที่พวกเขามีต่อฉัน
แต่ฉันก็จะหยุดมันไว้
ฉันก็ถามตัวเองว่า ทำไม?
ฉันรู้สึกอาย ฉันรู้สึกเขิน
และคำถามของฉันกลายเป็นว่า
ฉันเป็นคนเดียวหรือที่รู้สึกเช่นนี้หรือเปล่า
ฉันจึงตัดสินใจเริ่มค้นหาคำตอบ
ฉันโชคดีที่ได้ทำงานในสถานบำบัด
ฉันจึงมีโอกาสได้เห็นผู้คนที่ต้องเผชิญกับความเป็นความตายที่เกิดจากการเสพติด
ซึ่งบางทีต้นตอของปัญหาก็มาจากสิ่งเล็กๆน้อยๆ เช่น
บาดแผลที่แท้จริงของพวกเขา คือ พ่อของเขาเสียชีวิตไปโดยไม่ได้พูดว่าภูมิใจในตัวเขา
แต่แล้วเขาได้ยินจากครอบครัวและเพื่อนฝูง
ว่าพ่อของเขาบอกทุกคนว่าภูมิใจในตัวเขา
แค่พ่อของเขาไม่เคยเอ่ยสิ่งนี้กับลูกชาย
เพราะพ่อไม่รู้ว่าลูกชายของเขาต้องการได้ยินมัน
คำถามของฉัน คือ ทำไมเราจึงไม่ถามหาสิ่งที่เราต้องการละ
ฉันรู้จักสุภาพบุรุษท่านหนึ่งที่แต่งงานมาแล้ว 25 ปี
เขารอคอยที่จะได้ยินภรรยาของเขาพูดว่า
"ขอบคุณที่ทำหน้าที่ผู้หาเลี้ยงครอบครัวเพื่อให้ฉันได้อยู่บ้านกับลูกๆ"
แต่เขาก็ไม่ขอ
ฉันรู้จักผู้หญิงคนหนึ่งที่เก่งเรื่องนี้
เธอพบกับสามีสัปดาห์ละครั้งและพูดว่า
"ฉันอยากจะให้คุณขอบคุณฉันสำหรับทุกสิ่งที่ฉันทำในบ้านหลังนี้และที่ฉันทำกับลูกๆ"
เขาก็จะเริ่ม "โอ้ นี่ดีจริงๆ, นี่ดีจริงๆ"
การชื่นชมจะต้องเป็นสิ่งที่จริงใจ
แต่เธอก็รับรู้ได้ถึงสิ่งนั้น
เพื่อนของฉันคนหนึ่ง ชื่อ เอพริล ซึ่งฉันรู้จักตั้งแต่อนุบาล
เธอขอบคุณลูกๆที่ทำงานบ้าน
เธอบอกว่า "ทำไมฉันจะไม่ควรขอบคุณละ ถึงแม้มันจะเป็นสิ่งที่พวกเขาควรจะทำอยู่แล้ว?"
ดังนั้น คำถามก็คือ ทำไมฉันถึงปิดกั้นสิ่งนี้?
ทำไมคนอื่นๆจึงปิดกั้นสิ่งนี้?
ทำไมฉันถึงสามารถพูดว่า "ฉันต้องการเนื้อเสต็คแบบสุกปานกลาง
ฉันต้องการรองเท้าเบอร์ 6" แต่ฉันไม่สามารถพูดว่า
"ฉันต้องการให้คุณชื่นชมฉันแบบนี้?"
ก็เพราะฉันกำลังให้ข้อมูลที่สำคัญเกี่ยวกับฉันแก่คุณ
ฉันกำลังบอกคุณว่า ฉันรู้สึกไม่มั่นคงตรงไหน
ฉันกำลังบอกคุณว่า ฉันต้องการความช่วยเหลือตรงไหน
และฉันกำลังปฏิบัติต่อคุณซึ่งเป็นคนวงในของฉัน
เฉกเช่นคุณเป็นศัตรู
เพราะคุณสามารถทำอะไรได้ด้วยข้อมูลเหล่านี้?
คุณสามารถเมินเฉยต่อฉัน
คุณสามารถใช้มันทำร้ายฉัน
หรือ คุณอาจจะสามารถสนองความต้องการของฉันก็ได้
ฉันได้นำจักรยานของฉันไปที่ร้าน --ฉันชอบสิ่งนี้มาก--
จักรยานคันเดิม แล้วเขาจะทำบางอย่างที่เรียกว่า "ตั้งศูนย์" ล้อ
คนที่ร้านบอกว่า "คุณรู้ไหม เมื่อคุณตั้งศูนย์ล้อ
มันจะช่วยทำให้จักรยานดีขึ้นมากทีเดียว"
ฉันได้จักรยานคันเดิมคืนมา
ซึ่งเขาได้ปรับแต่งส่วนคดงอเล็กๆน้อยๆออกจากล้อวงเดิม
ซึ่งฉันมีมาสองปีครึ่ง และจักรยานของฉันก็เหมือนใหม่เลย
ดังนั้น ฉันจะขอท้าทายคุณทุกคน
ฉันอยากให้คุณตั้งศูนย์ล้อตัวเอง
ซื่อสัตย์กับคำชื่นชมที่คุณอยากได้ยิน
อะไรคือสิ่งที่คุณอยากได้ยิน? กลับบ้านไปหาภรรยาของคุณ
เข้าไปถามเธอ ว่าเธอต้องการอะไร?
กลับบ้านไปหาสามีของคุณ -- เขาต้องการอะไร?
กลับบ้านและถามคำถามเหล่านี้ และ ช่วยผู้คนรอบๆตัวคุณ
มันง่ายมาก
แล้วทำไมเราต้องใส่ใจเรื่องนี้ด้วย?
เราพูดถึงเรื่องสันติภาพโลก
เราจะมีสันติภาพโลกได้อย่างไรด้วยวัฒนธรรมที่แตกต่าง ภาษาที่แตกต่าง?
ฉันคิดว่ามันต้องเริ่มจากครอบครัว ภายใต้หลังคาเดียวกัน
ดังนั้น มาเริ่มจากการทำสิ่งที่อยู่ในบ้านเราให้ถูกต้อง
และ ฉันอยากจะขอบคุณทุกคนในที่นี้
ที่เป็นสามีที่ดี แม่ที่ดี
เป็นเพื่อน เป็นลูกสาว เป็นลูกชาย
บางทีอาจจะไม่มีใครบอกคุณ
แต่คุณได้ทำสิ่งที่ดีมากๆ
และ ขอขอบคุณที่ทุกคนมาอยู่ที่นี้
และ เปลี่ยนแปลงโลกด้วยความคิดของคุณ
ขอบคุณค่ะ
(เสียงปรบมือ)